SNP ลงนามร่วมความร่วมมือ “โครงการลดพลาสติกฟุตพริ้นท์”
SNP ลงนามร่วมความร่วมมือ "โครงการลดพลาสติกฟุตพริ้นท์" ณ ห้องกมลทิพย์1 โรงแรมเดอะ สุโกศล กรุงเทพฯ เมื่อเร็วๆ นี้ 
7 เม.ย. 2564

กำธร ศิลาอ่อน กรรมการผู้จัดการใหญ่สายการผลิตและการเงิน บริษัท เอส แอนด์ พี ซินดิเคท จำกัด (มหาชน) หรือ SNP พร้อมด้วย มณีสุดา ศิลาอ่อน ผู้อำนวยการสำนักพัฒนาความยั่งยืนและสื่อสารองค์กร ร่วมพิธีลงนามบันทึกข้อตกลงความร่วมมือ “โครงการลดพลาสติกฟุตพริ้นท์” ภายใต้โครงการ SEA Circular ของโครงการสิ่งแวดล้อมแห่งสหประชาชาติ (UNEP) จัดโดย สมาคมการจัดการของเสีย (ประเทศไทย) เพื่อแสดงความมุ่งมั่นลดการใช้พลาสติก และเพิ่มการนำพลาสติกกลับมาใช้ให้เกิดประโยชน์สูงสุดตามแนวคิดเศรษฐกิจหมุนเวียน
รวมทั้งร่วมศึกษาการใช้และทิ้งพลาสติก บ่งชี้โอกาสในการลดผลกระทบ ตลอดจนสนับสนุนการลงมือปฏิบัติให้เกิดขึ้นจริงอย่างเป็นรูปธรรม อันจะช่วยลดปัญหามลพิษจากพลาสติกในมหาสมุทรได้อย่างยั่งยืน โดยมี ดร.จินดารัตน์ เทเลอร์ ประธานคณะอนุกรรมการโครงการ SEA Circular in Thailand และอุปนายกสมาคมการจัดการของเสีย (ประเทศไทย)  ให้การต้อนรับ ณ ห้องกมลทิพย์1 โรงแรมเดอะ สุโกศล กรุงเทพฯ เมื่อเร็วๆ นี้